Nadam se da ste jučer svi zaigrali igru dopunjavanja do 10 i na taj način ponovili zbrajanje do 10 odnosno rastavljanje brojeva. Možete ju zaigrati i sada, prije početka usvajanja novog gradiva.

*Igra u parovima – roditelj kaže jedan broj do 10 (npr. 2), a učenik mora što brže reći koji broj treba dodati broju 2 da zbroj bude 10. Igra se može igrati i na brojevnoj crti – npr. stani na broj 2 – koliko puta moraš skočiti do broja 10.*

DANAS ĆEMO UČITI ZBRAJATI DO 20 S PRIJELAZOM DESETICE.

* Otvori knjigu iz matematike na **70.stranici.**

Promotri sliku uz **1. zadatak** i riješi primjere u oblačićima.

* Pogledaj **2. zadatak**! Vidi račun zbrajanja, promotri sliku i brojevnu crtu. Pokušaj pretpostaviti koliki je zbroj?

**Uoči i upamti: ako smo drugi pribrojnik uvećali za jedan –i zbroj će se uvećati za**

**jedan.**

* Riješi **3. zadatak** koristeći se žetonima u boji (ili onim što imate kod kuće: bojicama, flomasterima, štapićima, bademima, grahom itd☺) . Ako želiš, smisli još nekoliko svojih zadataka.

Važno je da za prvi pribrojnik slože žetone u jednoj boji, a za drugi pribrojnik u drugoj boji. Kada si vizualno na taj način postave zadatak, lakše će usvojiti princip zbrajanja s prijelazom desetice.

USTANI I RAZGIBAJ SE MALO! POSKOČI NA PRSTIMA 5 PUTA.

Nastavljamo dalje.

* Naučit ćemo na koji način je najlakše zbrajati jednoznamenkaste brojeve čiji je zbroj veći od 10. Sam naziv nam govori, moramo prijeći „preko“ desetice i nastaviti joj **dodavati ono što nam u deseticu nije stalo.**

Zbrajat ćemo na duži način, korak po korak, kako je prikazano u drugome dijelu 3. zadatka.

Pogledaj račun i prati kako ga rješavamo korak po korak.

RAČUN: 8 + **3**=

 **2** **1**

1. **Drugi pribrojnik rastavljamo na dva broja: broj koji prvome pribrojniku nedostaje do 10 i broj koji nam ostane u drugom pribrojniku nakon „posuđivanja“.**

 8 + **3**= 8+ 2+ 1

 **2** **1**

1. Prvi pribrojnik prepisujemo. Drugi pribrojnik zapisujemo u obliku dva broja na koja smo ga rastavili.

 8 + **3**= 8+ 2+ 1

 = 10 + 1

1. Zapisani račun **zbrajamo redom s lijeva na desno.**

8+2 jednako je 10 (pišemo 10), a zadnji broj koji nismo još pribrojili prepisujemo (prepisujemo +1)

 8 + **3**= 8+ 2+ 1

 = 10 + 1

 = 11

1. Zbrojimo preostala dva pribrojnika. Dakle, 8+3 =11.
* Otvori bilježnicu, u nju prepiši i nacrtaj:

 ZBRAJANJE (8+3)

|  |
| --- |
| 109-a 2 18 + 3 = 8 + 2 + 1 |
|  = 10 + 1 |
|  = 11 |
|  |
|  |

Napomena: Na slici smo crtom odvojili deseticu. Tako jasnije vidimo kako smo pribrojili DRUGI PRIBROJNIK: koliko smo trebali pribrojiti do 10 **(2 kružića**) i koliko smo još morali dodati desetici (**1 kružić).**

**Upamti:** uvijek rastavljamo DRUGI PRIBROJNIK na dva broja. Prvo **popunjavamo potrebnim brojem do 10,** a zatim desetici **dodajemo broj koji nam ostane** u drugom pribrojniku.

* Na isti način (korak po korak), riješi za vježbu zadatke u udžbeniku:

71.str/6.zad; 72.str/1.,2.zad.

Slobodno **zaokruži ili podebljaj crvenom bojicom drugi pribrojnik koji rastavljaš** i zapiši iznad njega na koje brojeve ćeš ga rastaviti (kao što sam vam pokazala i kao što smo zapisali u bilježnice).